CELEX: 62013CB0142
Language: lv
Date: 2014-03-27 00:00:00
Title: Lieta C-142/13: Tiesas (desmitā palāta) 2014. gada 27. marta rīkojums ( Audiencia Provincial de Barcelona (Spānija) lūgums sniegt prejudiciālu nolēmumu) – Bright Service SA / Repsol Comercial de Produtos Petrolíferos SA Lūgums sniegt prejudiciālu nolēmumu — Tiesas Reglamenta 99. pants — Aizliegtas vienošanās — EKL 81. pants — Ekskluzīvās tirdzniecības nolīgums — Atbrīvojums — Regula (EEK) Nr. 1984/83 — Vienošanās, uz kuru attiecas atbrīvojums — Regula (EEK) Nr. 2790/1999 — Vienošanās, uz kuru neattiecas atbrīvojums — Iedarbība atbrīvojuma darbības laikā

16.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 184/4
            
         Tiesas (desmitā palāta) 2014. gada 27. marta rīkojums (Audiencia Provincial de Barcelona (Spānija) lūgums sniegt prejudiciālu nolēmumu) – Bright Service SA/Repsol Comercial de Produtos Petrolíferos SA
   
   (Lieta C-142/13) (1)
   
   (Lūgums sniegt prejudiciālu nolēmumu - Tiesas Reglamenta 99. pants - Aizliegtas vienošanās - EKL 81. pants - Ekskluzīvās tirdzniecības nolīgums - Atbrīvojums - Regula (EEK) Nr. 1984/83 - Vienošanās, uz kuru attiecas atbrīvojums - Regula (EEK) Nr. 2790/1999 - Vienošanās, uz kuru neattiecas atbrīvojums - Iedarbība atbrīvojuma darbības laikā)
   2014/C 184/05
   Tiesvedības valoda – spāņu
   
      Iesniedzējtiesa
   
   Audiencia Provincial de Barcelona
   
      Pamatlietas puses
   
   
      Prasītāja: Bright Service SA
   
      Atbildētāja: Repsol Comercial de Produtos Petrolíferos SA
   
      Priekšmets
   
   Lūgums sniegt prejudiciālu nolēmumu – Audiencia Provincial de Barcelona – Komisijas 1983. gada 22. jūnija Regulas Nr. 1984/83 par Līguma 85. panta 3. punkta (jaunajā redakcijā – EKL 81. panta 1. punkts) piemērošanu dažām ekskluzīvās tirdzniecības nolīgumu kategorijām (OV L 173, 5. lpp.) interpretācija un Komisijas 1999. gada 22. decembra Regulas (EK) Nr. 2790/1999 par [EK] Līguma 81. panta 3. punkta piemērošanu vertikālu vienošanos un saskaņotu darbību kategorijām (OV L 336, 21. lpp.) 3. panta 1. punkta, 5. panta a) punkta un 12. panta 2. punkta interpretācija – Iedarbība laikā – Vienošanās par ekskluzīvu degvielas un kurināmā piegādi starp piegādātāju un degvielas uzpildes stacijas izmantotāju – Vienošanās, kas noslēgta Regulas Nr. 1984/83 darbības laikā un rada sekas pēc tam, kad stājusies spēkā Regula Nr. 2790/1999 – Vienošanās, kas neatbilst abu šo regulu nosacījumiem
   
      Rezolutīvā daļa:
   
   Komisijas 1999. gada 22. decembra Regulas (EK) Nr. 2790/1999 par [EK] Līguma 81. panta 3. punkta piemērošanu vertikālu vienošanos un saskaņotu darbību kategorijām 12. panta 2. punkts ir jāinterpretē tādējādi, ka 2001. gada 31. maijā spēkā esošs līgums, kas ietver pret konkurenci vērstu noteikumu un atbilst nosacījumiem par atbrīvojuma piemērošanu saskaņā ar Komisijas 1983. gada 22. jūnija Regulu Nr. 1984/83 par Līguma 85. panta 3. punkta (jaunajā redakcijā – EKL 81. panta 1. punkts) piemērošanu dažām ekskluzīvās tirdzniecības nolīgumu kategorijām, kas grozīta ar Komisijas 1997. gada 30. jūlija Regulu (EK) Nr. 1582/9, bet neatbilst nosacījumiem par atbrīvojuma piemērošanu saskaņā ar Regulu Nr. 2790/1999, turpina būt tāds, attiecībā uz kuru saskaņā ar minētā 12. panta 2. punktu attiecas atbrīvojums no EKL 81. panta 1. punkta piemērošanas jomas, vienīgi līdz 2001. gada 31. decembrim.
   
      (1)  OV C 178, 22.6.2013